**Situație infecții respiratorii, pneumonii și gripă, săptămâna 14( 31.03-06.04.2025)**

 Cea mai recentă perioadă de raportare (Săptămâna 14, intervalul 31.03.2025-06.04.2025) aduce o nouă scădere a numărului de îmbolnăviri pe cele trei tipuri de afecțiuni respiratorii. În scădere a fost și numărul internărilor însă, din cauza afecțiunilor pulmonare au fost raportate două cazuri de deces. În ambele situații este vorba despre persoane cu vârste de peste 65 de ani.

 În ultima săptămână, au fost înregistrate 1469 de cazuri de infecții acute ale căilor respiratorii superioare(cu 232 de cazuri mai puțin decât în săptămâna precedentă), 395 de pneumopatii (minus 12 cazuri față de Săptămâna 13 de raportare) și 38 de cazuri de gripă (cu 9 cazuri mai puțin decât săptămâna trecută). Comparativ cu aceleași perioade din anii anteriori (2023, 2024) numărul îmbolnăvirilor este aproximativ la fel, diferă însă numărul de internări. Astfel, în săptămâna 14 din 2025 au fost înregistrate mai multe internări pe diagnostice de gripă și pneumonii și mai puține pe infecții ale căilor respiratorii.

”Ne bucură faptul că, în mare parte, greul acestui sezon gripal a trecut însă oscilațiile de temperatură din această perioadă pot produce o creștere a numărului de îmbolnăviri. De aceea facem apel la sibieni să țină în continuare cont de regulile de prevenție, de la simpla adaptare a ținutelor la vremea de afară și până la punerea în aplicare a recomandărilor legate de igiena tusei și a strănutului. Cu puțină precauție, putem depăși cu bine și acest episod cu vreme un pic atipică datei din calendar.” a declarat Ec. Horațiu Nicolae Cojocaru, directorul executiv al Direcției de Sănătate Publică Sibiu.

 De la începutul sezonului de raportare și până în prezent au fost 4019 cazuri de gripă(313 confirmate prin RT PCR), 49779 cazuri IACRS și 11886 cazuri pneumopatii.

|  |  |  |  |  |  |  |  |
| --- | --- | --- | --- | --- | --- | --- | --- |
| Gripă  | Total  | 0-1 | 2-4 | 5-14 | 15-49 | 50-64 | >65 |
| Nr.cazuri | 38 | 9 | 8 | 9 | 8 | 1 | 3 |
| Internări  | 14 | 5 | 3 | 1 | 3 | 0 | 2 |

|  |  |  |  |  |  |  |  |
| --- | --- | --- | --- | --- | --- | --- | --- |
| IACRS | Total  | 0-1 | 2-4 | 5-14 | 15-49 | 50-64 | >65 |
| Nr.cazuri | 1469 | 96 | 220 | 440 | 485 | 126 | 102 |
| Internări  | 30 | 7 | 12 | 6 | 5 | 0 | 0 |

|  |  |  |  |  |  |  |  |
| --- | --- | --- | --- | --- | --- | --- | --- |
| Pneumopatii  | Total  | 0-1 | 2-4 | 5-14 | 15-49 | 50-64 | >65 |
| Nr.cazuri | 395 | 43 | 29 | 28 | 86 | 69 | 140 |
| Internări | 103 | 19 | 6 | 4 | 20 | 15 | 39 |
| Decese | 2 | 0 | 0 | 0 | 0 | 0 | 2 |